Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 314/13/2202	Galanta, 30.7.2015
EEČ : 2-17-189-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: údržbár
sa v skúšobnej dobe, určenej uznesením prokurátora Okresnej prokuratúry Galanta zo dňa 25.11.2013, spisová značka 3 Pv 314/13/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako zamestnanec Obecného úradu v obci XXXXX v presne nezistený deň mesiaca marec 2013, v čase okolo obeda využil neprítomnosť zamestnancov Obecného úradu XXXXX vošiel do budovy Obecného úradu v Zemianskych Sadoch a to tým spôsobom, že si služobným kľúčom odomkol vstupné dvere do budovy, následne odkódoval signalizáciu a prešiel k dverám kancelárie pracovníčky  Žákovej, ktorú si taktiež odomkol služobným kľúčom, vošiel dnu a z trezora, ktorý bol otvorený si vybral zelenú prenosnú pokladničku, ktorú pomocou prineseného skrutkovača otvoril a to tým spôsobom, že skrutkovač strčil do zámku a pretočil ho, pričom pokladničku si pravou rukou pridržiaval a ľavou rukou pretočil zámok a po jej otvorení z nej zobral finančnú hotovosť vo výške 600.-€, pričom pokladničku naspäť zatvoril a to tak, že vrch privrel a skrutkovačom pretočil zámok naspäť a vrátil ju na svoje miesto do trezora, čím spôsobil škodu krádežou pre poškodené Regionálne združenie matrikárok a matrikárov Trnavského kraja so sídlom Obvodný úrad, Kollárova č. 8 Trnava, vo výške 600,-€ a škodu poškodením príručnej pokladničky podľa odborného vyjadrenia vo výške 12.-€.

Uznesením prokurátora Okresnej prokuratúry Galanta zo dňa 25.11.2013, spisová značka 3 Pv 314/13/2202, bola určená obvinenému skúšobná doba v trvaní 18 mesiacov.
Odôvodnenie:
	Uznesením prokurátora Okresnej prokuratúry v Galante č. 3 Pv 314/13 - 10 zo dňa 22.11.2013 bolo podľa § 216 ods. 1 Tr. por. podmienečne zastavené trestné stíhanie obvineného XXXXX pre prečin krádeže podľa § 212 odsek 2 písm. a) Trestného zákona.  
   
	Uznesenie nadobudlo právoplatnosť dňom 13.12.2013. Podľa § 216 ods. 2 Tr. por. bola obvinenému v rozhodnutí uložená skúšobná doba na 18 mesiacov, počas ktorej mu bola uložená povinnosť uhradiť pre Regionálne združenie matrikárok a matrikárov Trnavského kraja so sídlom Obvodný úrad, Kollárova č. 8 Trnava, škodu vo výške 612 Eur v zmysle dohody o náhrade škody zo dňa 21.11.2013. Skúšobná doba obvinenému uplynula dňa 13.6.2015.

	Zadováženými listinnými dôkazmi bolo zistené, že obvinený v skúšobnej dobe viedol riadny život, súdom trestaný nebol, v súčasnosti nie je trestne stíhaný, v skúšobnej dobe nespáchal ani priestupok. Zo správy Regionálneho združenia matrikárok a matrikárov Trnavského kraja so sídlom Obvodný úrad, Kollárova č. 8 Trnava vyplýva, že obvinený uhradil sumu vo výške 612 Eur v zmysle dohody o náhrade škody zo dňa 21.11.2013. 

Vzhľadom k vyššie uvedeným som dospel k záveru, že obvinený v skúšobnej dobe viedol riadny život, pretože poškodenému uhradil škodu v zmysle uzavretej dohody o náhrade škody, súdom trestaný nebol a toho času sa proti nemu nevedie trestné stíhanie. Z uvedených dôvodov som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Oravec
prokurátor